ફિફા 2018 હવે તેના રોમાંચક તબક્કામાં છે. શુક્રવારથી ક્વાર્ટર ફાઇનલ મુકાબલાનો પ્રારંભ થઈ રહ્યો છે. 14મી જૂને ટુર્નામેન્ટનો પ્રારંભ થયો ત્યારે 32 ટીમો રમતી હતી જે સખ્યા હવે ઘટીને આઠની થઈ ગઈ છે અને આ આઠ ટીમમાંથી બ્રાઝિલ કે ફ્રાન્સને બાદ કરતાં અન્ય ટીમ માટે આ વખતે સોનેરી તક રહેલી છે. છેલ્લે ઇંગ્લેન્ડે રાઉન્ડ ઓફ 16ની અંતિમ મેચમાં કોલમ્બિયા સામે પેનલ્ટી શૂટઆઉટમાં વિજય હાંસલ કરીને ક્વાર્ટર ફાઇનલમાં પ્રવેશ કરી લીધો હતો જ્યારે પ્રથમ મેચમાં રશિયાએ પણ આવી જ રીતે સ્પેનને હરાવ્યું હતું.